มันนี่ทูเดย์
ไทยพาณิชย์ให้กู้
21 ต.ค. 2558

ไทยพาณิชย์ให้กู้
รายงานข่าวจากธนาคารไทยพาณิชย์ เปิดเผยว่า นายญนน์ โภคทรัพย์ กรรมการผู้จัดการใหญ่ ธนาคารไทยพาณิชย์ ได้ลงนามในสัญญาสนับสนุนทางการเงินแก่บริษัท นารายณ์ อินเตอร์เทรด วงเงิน 1,440 ล้านบาท ผู้จำหน่ายกระเป๋าผ้าฝ้ายพิมพ์ลายของคนไทย ภายใต้แบรนด์ NaRaYa (นารายา) เพื่อขยายกิจการและคลังสินค้า 
ไทยประกันได้รางวัล
นายไชย ไชยวรรณ กรรมการผู้จัดการใหญ่ บริษัท ไทยประกันชีวิต เปิดเผยว่า บริษัทได้รับรางวัล “ศูนย์รับเรื่องและแก้ไขปัญหาให้กับผู้บริโภคดีเด่น” จากสำนักงานคณะกรรมการคุ้มครองผู้บริโภค และสถาบันรับรองมาตรฐานไอเอสโอ สะท้อนถึงมาตรฐานที่ดีในการให้บริการลูกค้า